292 GEOLÓGIAI ESEMÉNYEK. 
t. képviselőtársanknak Cholnoky egyetemi professzor úrral viszályba keve 
rednie, azért, hogy felhozzák-e a gázt Budapestre, vagy ne. Mert van oly 
tudós ember, még pedig világszerte ismert nevű tudós 
aki azt állította előttem, hogy ha mindezeket a földigáz- 
vonulatokat fel fogják tárni, oly mérhetetlen mennyi- 
ségű nagy energiát kapunk, a mellyel összes vasutain- 
kat hajthatjuk, egész Magyarországon fűthetünk és vilá- 
gíthatunk és amellett még Európának annyit adhatunk 
el, hogy mérhetetlen kincsek birtokába jutunk. (Mozgás.) 
Látom, hogy t. képviselőtársaim mosolyogva fogadják ezt. (Ellentmondás.) 
Méltóztassék csak meghallgatni: összehasonlítva az amerikai tapasztalatokat, 
csak egy példát mondok. (Halljuk!) A 120.000 lóerő, amelyet Kissármáson 
kaptak 302 méter mélységben, olyan, — ez bebizonyosodott dolog, legalább a 
tudósok állítása szerint, amerikai tapasztalatok szerint bizonyos dolog — 
mondom, olyan, hogy ha 302 méter mélységben ennyi gázt kaptak, akkor ez 
a gázmennyiséget csak 302 méter szélességben, szóval sugáralakban szívja fel. 
SZMRECSÁNYI GyöRGY: Hiszen kész geológus! (Derültség.) 
SÜMEGI ViLnmos: Ha én egy ilyen nagyérdekű ügyet magamévá teszek, 
igyekezem megtanulni (Élénk helyeslés) és azt hiszem, ezért szemrehányás 
nem illet. (Általános helyeslés) Én, mint Székelyföld egyik képviselője, a 
mióta szerencsém van kerületemet és a székelységet képviselni, minden alkal- 
mat megragadok, nem a magam kedvéért, hanem nemzeti érdekből, hogy 
minden egyes érdeket kellően képviseljek. (Élénk helyeslés. Felkiáltások a 
jobboldalon: Halljuk az interpellációt!) Látom, hogy ezeket a részleteket 
nem szívesen hallgatják. (Halljuk! Halljuk! Elnök csenget.) 
A nagy ipari fejlődés rendjén, de egyáltalán a világ természetes rendjé- 
ből kifolyólag a melegtermelő anyagok, fütőanyagok, fa és szén, mindinkább 
kevesbednek világszerte, nemcsak Magyarországon és BHurópában, ezek helyett 
kell, hogy valami mást kapjunk és a tudomány megmutatja nekünk az utat a 
föld méhében és megmutatja a vizekben, onnan kell az anyagot, az energiát 
pótolni és meg vagyok róla győződve, hogy ha a t. pénzügyminiszter úr 
semmiképen sem idegenkedik ettől, ha feltárja és hasznosítja ezeket a ret- 
tentő nagy erőket, amelyekkel, amint ő is mondta, meg lesz oldva Magyar- 
ország gazdasági felszabadításának kérdése, akkor itt ipar és kereskedelem fog 
fejlődni, ennek révén a földmívelés is fejlődni fog és akkor Magyarország 
renaissance-korát fogjuk elérni és Erdély és a Székelyföld nem fog elpusztulni. 
(Helyeslés. ) 
Ennek reményében a következő interpellációt intézem a pénzügyminisz- 
ter úrhoz (olvassa) : 
Interpelláció a pénzügyminiszter úrhoz. 
1. Szándékozik-e a pénzügyminiszter úr az erdélyi földigázvonulatok 
sürgős feltárása iránt intézkedni? 
2. Minő intézkedéseket szándékozik tenni, hogy az erdélyi földigázfor- 
rások mielőbb fölhasználhatók legyenek és értékesíttessenek ? (Élénk helyeslés.) 
ELNÖK: Az interpelláció kiadatik a pénzügyminiszter úrnak. 
